Χρόνος ροής του αίματος σε κλινικά υγιείς γάτες: Περιγραφή της τεχνικής και διαμόρφωση τιμών αναφοράς.:
Creators: name: Αλατζάς, Δημήτριος Γεωργίου
Publisher: name: Aristotle University of Thessaloniki
Year: 2014
Subjects: Χρόνος ροής
Γάτα
Πρωτογενής αιμόσταση
Bleeding time
Cat
Primary hemostasis

description: Ο χρόνος ροής αποτελεί μια κλινική δοκιμή εκτίμησης της πρωτογενούς αιμόστασης. Δεδομένων των περιορισμένων πληροφοριών σχετικά με τις τιμές αναφοράς και την επαναληψιμότητα της μεθόδου στη γάτα σε σύγκριση με το σκύλο, σκοπός της παρούσας μελέτης ήταν ο καθορισμός των τιμών αναφοράς του χρόνου ροής στο στοματικό βλεννογόνο (ΧΡΣΒ) κλινικά υγιών γατών και η εκτίμηση της επαναληψιμότητας της μεθόδου όταν η δοκιμή εκτελείται από τον ίδιο παρατηρητή. Η τελευταία, σύμφωνα με τη βιβλιογραφική έρευνα, δεν έχει μελετηθεί κατά το παρελθόν. Πενηνταέξι γάτες συμπεριλήφθηκαν στη μελέτη. Τα ζώα αυτά εκτιμήθηκαν ως κλινικά υγιή με βάση το ιστορικό, την κλινική εξέταση, τη γενική εξέταση αίματος, τη βιοχημική εξέταση στον ορό του αίματος (συγκέντρωση ολικών στερεών, αζώτου ουρίας, κρεατινίνης και των δραστηριοτήτων της αλκαλικής φωσφατάσης και αλανινοαμινοτρανσφεράσης) και τον αρνητικό ορολογικό έλεγχο για την ιογενή λευχαιμία και ανοσοανεπάρκεια της γάτας. Σκοπός της εργαστηριακής διερεύνησης ήταν να αποκλειστεί η θρομβοκυτταροπενία και τα πλέον συνήθη στην κλινική πράξη αίτια θρομβοκυτταροπάθειας. Σε όλα τα ζώα χορηγήθηκε ενδομυικά ένας συνδυασμός δεξμεδετομιδίνης, κεταμίνης και μορφίνης και στη συνέχεια μετρήθηκε ο ΧΡΣΒ στον δεξιό και στον αριστερό άνω χειλικό βλεννογόνο, ο οποίος αναστρεφόταν χρησιμοποιώντας επίδεσμο γάζας. Η διενέργεια μιας στανταρισμένης τομής πραγματοποιούνταν με τη βοήθεια ειδικής, εμπορικά διαθέσιμης λεπίδας μιας χρήσης. Ο μέσος ΧΡΣΒ ήταν 58.6 δευτερόλεπτα και οι τιμές αναφοράς κυμαίνονταν από 34 ως 105 δευτερόλεπτα (δειγματοληψία τύπου bootstrap). Η επαναληψιμότητα εκτιμήθηκε στα 87 δευτερόλεπτα (διάγραμμα Bland-Altman). Τα αποτελέσματα της παρούσας μελέτης έδειξαν ότι ο συνδυασμός δεξμεδετομιδίνης, κεταμίνης και μορφίνης συνιστά ένα ασφαλές και χρήσιμο αναισθητικό πρωτόκολλο που επιτρέπει την αξιόπιστη μέτρηση του ΧΡΣΒ στις υγιείς γάτες. Οι τιμές αναφοράς για το ΧΡΣΒ της γάτας κυμαίνονται από 34-105 δευτερόλεπτα, ενώ ο ΧΡΣΒ μπορεί να διαφέρει μέχρι και 87 δευτερόλεπτα μεταξύ δυο διαδοχικών μετρήσεων, από τον ίδιο εξεταστή, στο ίδιο ζώο. Η διεξαγωγή περαιτέρω μελετών κρίνεται επιβεβλημένη προκειμένου να διερευνηθεί η διαγνωστική χρησιμότητα του ΧΡΣΒ στην αξιολόγηση της πρωτογενούς αιμόστασης σε κλινικά ασθενείς γάτες, καθώς και στην πιθανή χρησιμότητά της ως προγνωστικού δείκτη για την εμφάνιση διεγχειρητικής αιμορραγικής διάθεσης.
description: Bleeding time is a screening test for the evaluation of primary hemostasis. Since there is currently limited information on the reference intervals and repeatability of the test in the cat, compared to the dog, the purpose of the present study was to establish reference intervals of buccal mucosa bleeding time (BMBT) in healthy cats and to investigate the intraobserver repeatability of the test. The latter, to the best of our knowledge, has never been studied in the past. Fifty six cats were prospectively enrolled in the study. The animals were deemed to be healthy based on history, physical examination, complete blood count, serum biochemistry (including total protein, urea nitrogen and creatinine concentrations and alanine aminotransferase and alkaline phosphatase activities) and feline leukemia and immunodeficiency viruses negative serological testing. These laboratory profile aimed to exclude thrombocytopenia and common causes of platelet dysfunction. All cats were sedated with an intramuscular injection of ketamine, dexmedetomidine and morphine and the BMBT was sequentially measured in the left and right exposed upper lip mucosa, which was everted and secured with a gauze strip, followed by a standardized incision with a commercially available, disposable, bleeding time device. The mean BMBT was 58.6 seconds and the reference intervals ranged from 34 to 105 seconds (Bootstrap estimation). The intraobserver repeatability was up to 87 seconds (Bland-Altman plot). The results of the present study imply that the combination of ketamine, dexmedetomidine and morphine is a safe and useful sedative protocol allowing for the reliable measurement of BMBT in healthy cats. The reference intervals of feline BMBT may range from 34-105 seconds and the BMBT may differ by up to 87 seconds for any two consecutive readings, by the same observer, within a cat. Future studies may be warranted to evaluate the performance of BMBT in the evaluation of the primary hemostasis in diseased cats and its potential value as a predictor of intraoperative bleeding in the cat.